Document ID: 32004R0383

Komission asetus (EY) N:o 383/2004,
annettu 1 päivänä maaliskuuta 2004,
neuvoston asetuksen (ETY) N:o 2081/92 soveltamista koskevista yksityiskohtaisista säännöistä eritelmien pääkohtia koskevan yhteenvedon osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(1) ja erityisesti sen 16 artiklan,
sekä katsoo seuraavaa:
(1) Asetuksen (ETY) N:o 2081/92 4 artiklan mukaisesti tuotteen on oltava eritelmän mukainen, jotta suojattua alkuperänimitystä (SAN) tai suojattua maantieteellistä merkintää (SMM) voidaan käyttää. Eritelmä on toimitettava komissiolle.
(2) Asetuksen (ETY) N:o 2081/92 6 artiklan 2 kohdassa säädetään, että jos komissio toteaa nimityksen täyttävän kaikki suojaamiselle asetetut edellytykset, se julkaisee Euroopan unionin virallisessa lehdessä hakijan nimen ja osoitteen, tuotteen nimen, hakemuksen pääkohdat, viittaukset tuotteen käsittelyä, tuotantoa tai valmistusta koskeviin kansallisiin säännöksiin ja tarvittaessa päätelmiensä perusteet, jotta voitaisiin esittää mahdollisia vastalauseita.
(3) Tätä menettelyä sovelletaan myös haettaessa eritelmään muutosta asetuksen (ETY) N:o 2081/92 9 artiklan mukaisesti.
(4) Jotta voitaisiin varmistaa asetuksen (ETY) N:o 2081/92 6 artiklan 3 kohdan nojalla perustetussa suojattujen alkuperänimitysten ja suojattujen maantieteellisten merkintöjen rekisterissä olevia nimityksiä koskevien eritelmien määräysten avoimuus, Euroopan unionin virallisessa lehdessä olisi julkaistava yhteenveto kunkin eritelmän pääkohdista mainitun asetuksen 4 artiklan 2 kohdan mukaisesti.
(5) Kyseistä yhteenvetoa on käytettävä haettaessa rekisteröintiä asetuksen (ETY) N:o 2081/92 5 artiklan mukaisesti.
(6) Yhteenvetoa olisi päivitettävä jokaisen, asetuksen 9 artiklan säännösten mukaisesti hyväksytyn eritelmän muutoksen yhteydessä, ja jokainen päivitys olisi julkaistava Euroopan unionin virallisessa lehdessä.
(7) Asetuksen 17 artiklan mukaisia rekisteröintihakemuksia tarkastellaan asetuksen (ETY) N:o 2081/92 15 artiklassa tarkoitetussa komiteassa näiden samojen tietojen perusteella. Nämä yhteenvedot olisi julkaistava myöhemmin Euroopan unionin virallisessa lehdessä. Tätä varten jäsenvaltioiden on varmistettava, että ne ovat yhteenvedon mallin mukaisia ja tapauksen mukaan toimitettava asianmukaisesti täytetyt lomakkeet komissiolle.
(8) Tämän vuoksi olisi määriteltävä yhdenmukainen malli Euroopan unionin virallisessa lehdessä julkaistavien alkuperänimitysten ja maantieteellisten merkintöjen eritelmiä koskevien yhteenvetojen esittämiseksi.
(9) Tässä asetuksessa säädetyt toimenpiteet ovat maantieteellisiä merkintöjä ja alkuperänimityksiä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Kunkin asetuksessa (ETY) N:o 2081/92 tarkoitetun alkuperänimityksen tai maantieteellisen merkinnän osalta laaditaan yhteenveto tämän asetuksen liitteessä I olevan lomakkeen mukaisesti.
Yhteenvedossa esitetään eritelmän pääkohdat mainitun asetuksen 4 artiklan 2 kohdan mukaisesti.
Yhteenvedon 3 kohdassa ilmoitetaan tuotelaji liitteessä II vahvistetun luokittelun mukaisesti.
Kaikki merkitykselliset tuotantoon ja kaupan pitämiseen liittyvät edellytykset, mukaan luettuina toimet, jotka on ehdottomasti toteutettava kyseisellä maantieteellisellä alueella, on merkittävä selkeästi, mieluiten valmistusmenetelmää koskevassa yhteenvedon 4.5 kohdassa.
2 artikla
Jäsenvaltioiden on valvottava, että 1 artiklassa mainittu yhteenveto laaditaan asianmukaisesti ja toimitetaan komissiolle
- jokaisen alkuperänimitystä tai maantieteellistä merkintää koskevan rekisteröintipyynnön kanssa,
- jokaisen jo rekisteröidyn alkuperänimityksen tai maantieteellisen merkinnän eritelmää koskevan muutospyynnön kanssa, jos suunniteltu muutos aiheuttaisi yhteenvedon muutoksen,
- myöhemmin kunkin asetuksen (ETY) N:o 2081/92 mukaisesti rekisteröidyn alkuperänimityksen ja maantieteellisen merkinnän osalta.
3 artikla
Jäsenvaltioiden on valvottava, että sen toimivaltaiset viranomaiset toimittavat komissiolle kaikki eritelmän muutospyynnöt yhdessä liitteessä III olevan lomakkeen kanssa, päivitetty yhteenveto tarvittaessa mukaan luettuna.
4 artikla
Komissio julkaisee yhteenvedon ja sen mahdolliset muutokset Euroopan unionin virallisessa lehdessä.
5 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä maaliskuuta 2004.

Labels: 12
3